Nog 2 mag teen Cuba Gooding jr. getuig | Netwerk24
23 Januarie 2020 15:38
Cuba Gooding jr.Foto: Gallo Images/Getty Images
Volgens die staatsaanklaers is daar 19 ander vroue wat ook beweer dat die Oscar-bekroonde akteur seksueel onvanpas in kroeë, hotelle en restaurante teenoor hulle opgetree het.
Die klagte teen hom strek so ver terug as 2001, maar die meeste daarvan is te oud vir vervolging. Dit het glo in sewe Amerikaanse deelstate plaasgevind.
Gooding word tans net van die betasting van die drie vroue aangekla. Sy verhoor begin op 21 April. Staatsaanklaers is van mening dat die bykomende getuies meer geloofwaardigheid aan die drie se bewerings sal gee.
Volgens The New York Times gee die hofbeslissing dat die twee vroue mag getuig ook die staatsaanklaers die geleentheid om te argumenteer dat die beweerde misdrywe oor die jare heen ’n patroon uitmaak.
Volgens ABC News het die regsverteenwoordiger van Gooding, wat skuld ontken, voorheen die bewerings teen sy kliënt as ongeloofwaardig en ’n vermorsing van belastingbetalers se geld afgemaak.
* Die getuienis van die vroue wat die akteur Bill Cosby en die vervaardiger Harvey Weinstein van seksuele misdrywe beskuldig het, maar nie self in ’n hofgeding met hulle betrokke was nie, was volgens The New York Times deurslaggewend in dié twee mans se skuldigbevinding.
Meer oor: Cuba Gooding Jr.